ຈີນ ​ແຊງ​ໜ້າ ເຢຍ​ຣະ​ມັນ ເປັນ​ຜູ້ສົ່ງອອກອາວຸດ ຫຼາຍເປັນອັນດັບ 3 ຂອງໂລກ 
ສະຖາ​ບັນ​ຄົ້ນ​ຄວ້າ​ສັນຕິ​ສາກົນ ລາຍງານວ່າ ເກືອບ 70 ເປີເຊັນ ໃນການສົ່ງອາວຸດຂອງຈີນ ແມ່ນສົ່ງໃຫ້ປາ​ກິສຖານ ບັງ​ກລາ​​ແດັສ ແລະ​ມຽນມາ.
ການສຶກສາຄົ້ນຄວ້າໃໝ່ກ່ຽວກັບການຄ້າຂາຍອາວຸດຢູ່ໃນທົ່ວ ໂລກ ສະແດງໃຫ້ເປັນວ່າ ຈີນ ຊຶ່ງມີເສດຖະກິດໃຫຍ່ເປັນອັນ ດັບສອງຂອງໂລກ ໄດ້ລ້ຳໜ້າເຢຍ ຣະມັນ ທີ່ຈະກາຍເປັນປະ ເທດ ສົ່ງອາວຸດອອກໄປຂາຍ ລາຍໃຫຍ່ອັນດັບສາມ ຂອງໂລກ ລາຍງານສະບັບນຶ່ງຂອງສະຖາບັນຄົ້ນຄວ້າສັນຕິສາກົນທີ່ນະ ຄອນ Stockholm ສະແດງໃຫ້ເຫັນວ່າ ເກືອບ 70 ເປີເຊັນ ຂອງອາວຸດທີ່ຂາຍເຫລົ່ານັ້ນ ແມ່ນສົ່ງໃຫ້ປາກິສຖານ ບັງກລາແດັສແລະມຽນມາ ນອກນັ້ນຈີນ ຍັງໄດ້ສົ່ງອາວຸດໃຫ້ແກ່ 18 ປະທດໃນອາຟຣິກາ ໃນຂະນະທີ່ການຂາຍຂອງຈີນ ໄດ້ເພີ້ມຂື້ນເຖິງ 143 ເປີເຊັນລະ ຫວ່າງປີ 2005 ຫາ ປີ 2014 ການຂາຍອາວຸດຢູ່ໃນທົ່ວໂລກທັງໝົດເພີ້ມຂື້ນ 16 ເປີເຊັນໃນໄລຍະຫ້າປີທີ່ ຜ່ານມາ ລາຍງານສະແດງໃຫ້ເຫັນວ່າ ສະຫະລັດ ນຳໜ້າໝູ່ ໃນການສົ່ງອອກອາວຸດ ໂດຍມີຍອດ ຂາຍເພີ້ມຂື້ນ 23 ເປີເຊັນໃນສິບປີທີ່ຜ່ານມາ ການຂາຍຂອງ ສະຫະລັດ ແມ່ນປະກອບ ເປັນ 31 ເປີເຊັນຂອງອາວຸດສົ່ງອອກທັງໝົດ ລະ ຫວ່າງປີ 2010 ຫາ 2014 ຕິດຕາມມາ ດ້ວຍຣັດເຊຍ 27 ເປີເຊັນ ການສຶກສາຍັງໄດ້ສະແດງໃຫ້ເຫັນວ່າ ຫ້າປະເທດທີ່ນຳເຂົ້າອາວຸດຫຼາຍທີ່ສຸດ ແຕ່ປີ 2010 ຫາປີ 2014 ແມ່ນອິນເດຍ ຊາອຸດີ ອາເຣເບຍ ຈີນ ສະຫະລັດ- ອາຣັບເອເມີເຣັສ ແລະປາກິສຖານ ທ່າອຽງອື່ນໆທີ່ສັງເກດເຫັນອີກຢ່າງນຶ່ງຢູ່ໃນລາຍງານຂອງ ສະຖາບັນຄົ້ນຄວ້າດັ່ງກ່າວ ຮວມທັງການນຳເຂົ້າອາວຸດຂອງຢູໂຣບ ໄດ້ຫລຸດລົງ 36 ເປີເຊັນ ດັ່ງ ທີ່ໄດ້ມີການຄຳນວນ ລະຫວ່າງປີ 2005 ຫາປີ 2009 ແລະ ປີ 2010 ຫາປີ 2014 ການສົ່ງອາວຸດອອກຂອງ ເຢຍຣະມັນໄດ້ຫລຸດລົງ 43 ເປີເຊັນໃນລະຍະດຽວກັນ ການນຳເຂົ້າອາວຸດຂອງອາຟຣິກາ ໄດ້ເພິ້ມຂື້ນ 45 ເປີເຊັນໃນທົດສະວັດທີ່ຜ່ານມາ ໃນ ຂະນະທີ່ທະວີບດັ່ງກ່າວ ປະກອບເປັນ 9 ເປີເຊັນຂອງອາວຸດທີ່ສົ່ງອອກທັງໝົດເມື່ອນັບ ກັນເປັນປະລິມານ ລາຍງານໄດ້ແຈ້ງໃຫ້ຮູ້ວ່າ ປະເທດທີ່ນຳເຂົ້າ ອາວຸດໃຫຍ່ທີ່ສຸດ ແມ່ນ ອານຈີເຣຍ ໂມຣົກໂກ ແລະຊູດານ